Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 563

(3) A (2) bekezdést kell alkalmazni, ha a fenti információs tételek bármelyike valamely mű vagy az ebben a megállapodásban említett más tárgy másolatához társul, illetve a mű vagy más tárgy közönséghez történő közvetítésével kapcsolatban jelenik meg. EU/KR/hu 166 10.14. CIKK Átmeneti rendelkezés Korea a 10.6. és 10.7. cikkekben foglalt kötelezettségeket az e megállapodás hatályba lépését követő két éven belül teljes mértékben végrehajtja. B. ALSZAKASZ VÉDJEGYEK 10.15. CIKK Lajstromozási eljárás Az Európai Unió és Korea a védjegyek lajstromozásának olyan rendszerét hozza létre, amelyben a védjegy-lajstromozási kérelem elutasításának indokait írásban - akár elektronikus úton is - kell közölni a kérelmezővel, akinek lehetőséget kell adni arra, hogy az elutasítás ellen kifogással éljen és a végleges elutasítás ellen fellebbezést nyújthasson be a bírósághoz. Az Európai Unió és Korea bevezeti továbbá azt a lehetőséget, hogy az érdekelt felek kifogásolhassák a védjegy-lajstromozási kérelmet. Az Európai Unió és Korea nyilvános elektronikus adatbázist hoz létre a védjegylajstromozási kérelmekről és a lajstromozott védjegyekről. EU/KR/hu 167 10.16. CIKK Nemzetközi megállapodások Az Európai Unió és Korea betartja a Védjegyjogi Szerződést (1994) és megtesz minden ésszerű erőfeszítést a védjegyek jogáról szóló Szingapúri Szerződés betartása érdekében (2006). 10.17. CIKK Kivételek a védjegyek által biztosított jogok alól Mindegyik Fél a védjegyoltalom hatálya alóli korlátozott kivételként rendelkezhet a leíró jellegű kifejezések méltányos használatáról és rendelkezhet más korlátozott kivételekről, feltéve hogy az ilyen kivételek figyelembe veszik a védjegytulajdonos és harmadik felek jogos érdekeit. EU/KR/hu 168 C. ALSZAKASZ FÖLDRAJZI ÁRUJELZŐK2, 3 10.18. CIKK A mezőgazdasági termékek, élelmiszerek és borok földrajzi árujelzői védelmének elismerése

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes